
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Lučenec 27P/57/2024 6424200580 10. 06. 2024 JUDr. Elena Petrusová ECLI:SK:OSLC:2024:6424200580.4
Opravné uznesenie Okresný súd Lučenec vo veci navrhovateľky H. H., X.. XX.XX.XXXX, V. L. E.. Š. XXX/X, P. X. P., proti druhému manželovi E. H., X.. XX.XX.XXXX, V. L. L. XX, zastúpenému JUDr. Erikou Mochnackou, advokátkou so sídlom T. G. Masaryka 14/A, Lučenec, o rozvod manželstva a úpravu výkonu rodičovských práv a povinností a určenie výživného manželov na čas po rozvode k maloletému R. H., X.. XX.XX.XXXX, bytom u matky, zastúpenému Úradom práce, sociálnych vecí a rodiny Veľký Krtíš ako opatrovníkom, takto rozhodol: Súd opravuje označenie čísla konania v rozsudku Okresného súdu Lučenec č.k. 27P/41/2023-78 zo dňa 03.06.2024 tak, že správne označenie je „č.k. 27P/57/2024-78“. odôvodnenie: 1. Okresný súd Lučenec rozsudkom č. k. 27P/57/2024-78 zo dňa 03.06.2024 rozviedol manželstvo navrhovateľky a druhého manžela, schválil dohodu rodičov o úprave výkonu rodičovských práv a povinností, tak ako to je uvedené vo výroku tohto rozsudku a určil, že žiaden z účastníkov konania nemá nárok na náhradu trov konania. 2. Súdom bolo zistené, že v rozsudku Okresného súdu Lučenec č. k. 27P/57/2024-78 zo dňa 03.06.2024 bolo nesprávne označené číslo konania. 3. Podľa § 2 ods. 1 CMP, na konania podľa tohto zákona sa použijú ustanovenia Civilného sporového poriadku, ak tento zákon neustanovuje inak. 4. Podľa ustanovenia § 224 CSP, súd kedykoľvek aj bez návrhu opraví v rozsudku chyby v písaní a počítaní, ako aj iné zrejmé nesprávnosti. O oprave vydá opravné uznesenie, ktoré doručí subjektom konania. 5. Vzhľadom na vyššie uvedené preto potom súd vydal opravné uznesenie, ktorým odstránil zrejmú nesprávnosť, ku ktorej došlo pri písomnom vyhotovení predmetného rozsudku. Poučenie: Proti tomuto uzneseniu je prípustné odvolanie v lehote 15 dní odo dňa jeho doručenia na Okresnom súde Lučenec, Pracovisko Veľký Krtíš, SNP 714/22 písomne v 3 vyhotoveniach a rozhoduje o ňom Krajský súd v Žiline. V odvolaní sa popri všeobecných náležitostiach podania (ktorému súdu je určené, kto ho robí, ktorej veci sa týka, čo sa ním sleduje, podpis, vedenie spisovej značky) uvedie, proti ktorému rozhodnutiu smeruje,
v akom rozsahu sa napáda, z akých dôvodov sa rozhodnutie považuje za nesprávne (odvolacie dôvody) a čoho sa odvolateľ domáha (odvolací návrh).

